《议开水沙连番界杂作六首》
清代·石福作

台湾虽异域，唇齿却相依。沿海六七省，全赖作藩篱。

台安内地乐，台动天下疑。未雨不绸缪，终必悔噬脐。

谁云海外岛，不可令民滋。有人此有土，气运不可羁。

时哉弗可失，愿君聊慎思。民弱盗将据，盗起番亦悲。

荷兰与日本，眈眈共朵颐。王化大无外，何患此繁蚩。

作者简介：石福作（？～1848），号岱洲，福建安溪人。清嘉庆五年（1800）举人。道光间游台，尝任澎湖文石书院山长，道光二十八年（1848），卒于台湾。